stanford-oval/wikipedia huggingface dataset:
תנועת ההתעוררות העיראקית
יחסים עם הממשלה העיראקית ושילובם במנגנוני המדינה

כחלק מהקמתה של ממשלת הרוב השיעית ולמדיניות דחיקת הסונים לשוליים, בכירים בממשלה, בהם גם ראש הממשלה נורי אל-מאלכי, הזהירו פעמים רבות מפני המיליציות הסוניות החמושות שנתמכות על ידי ארצות הברית, לרבות תנועת ההתעוררות העיראקית, שלדבריהם מהוות אופוזיציה סונית חמושה לממשלה ויש למנוע מהן לפעול באופן עצמאי.
לקראת נסיגתה של ארצות הברית מעיראק היא חייבה את הממשלה העיראקית, בה היה רוב שיעי מובהק, לשלב את חברי התנועה בתוך מנגנוני הממשלה הרשמיים מתוך רצון לצמצמם את החיכוך בין הצדדים ולאחדם תחת האויב המשותף – אל-קאעדה. אולם, שאיפות לחוד ומציאות לחוד שכן מדוח של פיקוד המרכז האמריקאי (CENTCOM) שהוגש לקונגרס בסוף ספטמבר 2008 עולה כי קצב שילובם של לוחמי תנועת ההתעוררות במנגנוני הביטחון העיראקיים מתרחש בצורה איטית, ובכך טמונה סכנה להתפרצות מחודשת של מתחים בין הצדדים.
זמן לא רב לאחר מכן, בתחילת אוקטובר 2008, הודיעה ממשלת עיראק כי היא קיבלה מארצות הברית את האחריות לשלם משמכורות לכ-54,000 חברי תנועת ההתעוררות. נכון לסוף שנת 2011 דווח כי כשני שלישים מחברי תנועת ההתעוררות שולבו בכוחות הביטחון העיראקיים או קיבלו משרות אזרחיות, בעוד שהיתר נותרו לאייש מחסומים במחוזות השונים וקיבלו משכורת ממשלתית בסך כ-500 דולר לחודש. יצוין כי בעקבות מחאות סוניות שאירעו לקראת סוף שנת 2012 ועקב חשש של הממשלה מהתפשטותן, הציעה הממשלה להעלות את שכרם של לוחמי תנועת ההתעוררות בכוחות הביטחון, בניסיון לפייס את הסונים.
התפרקות התנועה

שיתוף הפעולה עם ארצות הברית הביא את תנועת ההתעוררות העיראקית לשיאה, אך עם תחילת נסיגתם של הכוחות האמריקאיים, החלה התנועה מאבדת מהדומיננטיות שלה. על אף תרומתה המשמעותית להפחתת האלימות בעיראק בין השנים 2007–2009, תנועת ההתעוררות כמעט וחדלה להתקיים עד שנת 2013 בעיקר בשל חוסר נכונותו של ראש הממשלה אל-מאלכי לשלב את לוחמיה בשורות מנגנוני הביטחון של ממשלת הרוב השיעית. בתוך כך, אל-מאלכי מנע מהתנועה את האמצעים הכלכליים הדרושים לה כדי להתקיים, דחק את חבריה לשוליים והקים מיליציות שבטיות מתחרות שיערערו ויבטלו את כוחה.
למרות ההתחייבויות הרשמיות של הממשלה לשלב את לוחמי התנועה במנגנוני הביטחון הלאומיים, התוכניות הללו לא יושמו, וטורפדו בשיטתיות על ידי בכירים שיעים שכיהנו בתפקידי מפתח בממשלה שנשלטה בידי רוב שיעי. במבחן המציאות, הן מדיניות הדחיקה של ממשלת הרוב השיעית והן התפשטותו המהירה של דאעש במחוז אל-אנבאר בקיץ 2014 הביאו להיעלמותה המוחלטת של תנועת ההתעוררות מן הזירה העיראקית.
שמות נוספים

תנועת ההתעוררות העיראקית הייתה כאמור תנועת גג לפלגים רבים שנודעו במקומות שונים בשמות שונים: תנועת ההצלה הסונית; הצלת מחוז אל-אנבאר; כוחות ההתעוררות; ארגוני התמיכה וההתעוררות; המועצה הלאומית להצלת עיראק.
ריבוי השמות של תנועת ההתעוררות הוא עובדה מעניינת שיכולה ללמדנו מספר דברים: ראשית, תנועת ההתעוררות אמנם החלה את פעילותה במחוז אל-אנבאר, אך בהמשך התרחבה למחוזות נוספים בהם הוקמו פלגים שנודעו בשמות שונים תחת התואר הכללי של תנועת ההתעוררות. שנית, עקב היותה תנועה משמעותית לה יוחסה השפעה רחבת היקף, ניתנו לה שמות רבים מתוך ניסיון של קבוצות שונות לייחס לעצמן קרדיט על פעילותה. שלישית, ייתכן כי ריבוי השמות מעיד על האבולוציה שעברה התנועה מימיה כקבוצה שבטית מקומית וקטנה ששיתפה פעולה עם אל-קאעדה, ועד התפכחותה משיתוף פעולה זה (ומכאן תנועת ההתעוררות) והפיכתה לתנועת גג גדולה ונרחבת בקנה מידה לאומי, שתחתיה אוגדו תנועות רבות שנודעו בשמות שונים.
ראו גם

מלחמת עיראק
הערות שוליים

1 2 3  Iraq government to pay Sunni groups, Aljazeera.net, ‏1.10.2008 (באנגלית)
1 2  David Petraeus, How We Won in Iraq, Foreign Policy, ‏29.10.2013 (באנגלית)
↑  Najim Abed Al-Jabouri and Sterling Jensen, The Iraqi and AQI Roles in the Sunni Awakening, PRISM 2(1), 2010, עמ' 7-9
↑  Mark Chamoun, The Why and How of the Anbar Awakening: Its Rise and Fall, Journal of Near and Middle Eastern Civilizations 12, 2020, עמ' 43-44
↑  Najim Abed Al-Jabouri and Sterling Jensen, The Iraqi and AQI Roles in the Sunni Awakening, PRISM 2(1), 2010, עמ' 16
↑  Mark Chamoun, The Why and How of the Anbar Awakening: Its Rise and Fall, Journal of Near and Middle Eastern Civilizations 12, 2020, עמ' 41
↑  The New Way Forward in Iraq, The White House, ‏10.1.2007 (באנגלית)
↑  Marie Colvin and Sarah Baxter, US bribe insurgents to fight Al Qaeda, The Sunday Times, ‏9.9.2007 (באנגלית)
↑  US buys 'concerned citizens' in Iraq, but at what price?, AFP, ‏16.10.2007 (באנגלית)
↑  Fred W. Baker III, Report: Iraq improving, but conflict remains, U.S. Central Command, ‏30.9.2008 (באנגלית)
↑  Kenneth Katzman and Carla Humud, Iraq: Politics and Governance, Congressional Research Service, 2016, עמ' 16
↑  (Agence France Presse), Iraq Raises Sahwa Militia Pay to Appease Protesters, The Daily Star, ‏30.1.2013 (באנגלית) (ארכיון)
1 2  Mark Chamoun, The Why and How of the Anbar Awakening: Its Rise and Fall, Journal of Near and Middle Eastern Civilizations 12, 2020, עמ' 42
↑  Derek Harvey and Michael Pregent, Who's to Blame for Iraq Crisis, CNN, ‏12.6.2014 (באנגלית)
1771 בצרפת

| 0 | 1 | 2 | 3 |
| --- | --- | --- | --- |
| «««  1770   1769  1768 |  דגל צרפת | 1771  בצרפת |  »»»  1772   1773   1774 |
כל ערכי השנים בצרפת • אירועים בולטים בעולם ב-1771 היסטוריה של צרפת • פורטל צרפת • לוח שנה של שנת 1771
שנת 1771 בצרפת הייתה השנה בה ציינה צרפת 784 שנות לאום.
מנהיגים

לואי החמישה עשר, מלך צרפת
נולדו

19 ביוני – יוזף דיאז גרגון, מתמטיקאי ולוגיקאי צרפתי (נפטר ב-1859)
18 באוגוסט – לואי-פרנסואה ברטין דה ואוקס, עיתונאי צרפתי (נפטר ב-1842)
נפטרו

27 בדצמבר – הנרי פיטו, מהנדס הידראולי צרפתי (נולד ב-1695)
2020 בפינלנד

| 0 | 1 | 2 | 3 |
| --- | --- | --- | --- |
| «««  2019   2018  2017 |  דגל פינלנד | 2020  בפינלנד |  »»»  2021   2022   2023 |
כל ערכי השנים בפינלנד • אירועים בולטים בעולם ב-2020 לוח שנה של שנת 2020
אירועים בשנת 2020 בפינלנד.
בעלי תפקידים

הנשיא: סאולי ניניסטה.
ראש הממשלה: סאנה מרין.
יושב ראש אדוסקונטה / ריקסדאג: אנו ווהוויליינן.
אירועים

מתמשך – מגפת הקורונה בפינלנד
29 בינואר – מקרה ראשון של קורונה במדינה.
16 במרץ – בפינלנד הוכרז מצב חרום.
21 במרץ – מקרה ראשון של מוות מקורונה במדינה.
31 בדצמבר – מספר מאומתים הגיע ל-36,636 מהם 561 נפטרו.
1770 בצרפת

| 0 | 1 | 2 | 3 |
| --- | --- | --- | --- |
| «««  1769   1768  1767 |  דגל צרפת | 1770  בצרפת |  »»»  1771   1772   1773 |
כל ערכי השנים בצרפת • אירועים בולטים בעולם ב-1770 היסטוריה של צרפת • פורטל צרפת • לוח שנה של שנת 1770
שנת 1770 בצרפת הייתה השנה בה ציינה צרפת 783 שנות לאום.
מנהיגים

לואי החמישה עשר, מלך צרפת
אירועים חשובים

ייסוד בית העלמין סנט לואיס, אחד מבתי העלמין האורבניים העתיקים ביותר בצרפת.
תיאטרון "דאג'אזה" נוסד.
נולדו

5 בפברואר – אלכסנדר ברוניאר, כימאי, זואולוג ומינרלוג צרפתי (נפטר ב-1847)
נפטרו

(קטגוריה:צרפתים שנפטרו ב-1770)
30 במאי – פרנסואה בושה, צייר צרפתי (נולד ב-1703)
וולוגדה (מחוז)

מחוז וולוגדה (ברוסית: Вологодская область; בתעתיק: וולגודסקאיה אובלסט) הוא סובייקט בפדרציה הרוסית. המחוז נמצא בשטח של המחוז הפדרלי הצפון-מערבי כ-500 ק"מ ממוסקבה.
המחוז הוקם ב-23 בספטמבר 1937.
נכון לינואר 2024 התגוררו במחוז 1,121,343 תושבים.
כ-70% משטח המחוז מכוסה ביערות.
היסטוריה

התיישבות רוסית באזור ידועה משנת 862. לפי המסורת, שלטו באחד מערי האזור מייסדי שושלת רוריק.
בימי הביניים, השטח היה בחלקו בתחום נסיכות רוסטוב ובחלקו בתחום האדמות של רפובליקת נובגורוד. בשנת 1273 האזור נבזז על ידי כוחות של נסיכות טבר בעזרת הטטרים.
בשנת 1389 סופח האזור לנסיכות מוסקבה. בשנת 1446 האזור היה נסיכות ובראשה עמד וסילי השני, לפני שהוא החל את כהונתו כנסיך של נסיכות מוסקבה. בסוף המאה ה-15 וולוגדה היה בסיס להתרחבות התיישבות רוסית צפונה ומזרחה לאזור הרי אורל.
בתקופת הצרות באזור התרחשו מספר קרבות, עיר וולוגדה וסביבתה נבזזו. לאחר הרגעת הרוחות ווגדה הייה מרכז ליציאת משלחות לכיוון סיביר. בשנת 1796 הוקמה גוברניית וולוגדה.
הגוברניה בוטלה בתקופה הסובייטית ואזור שולב ביחידות מנהליות שונות. בשנת 1937 הוחלט להקים מחזו וולוגדה כיחידה מנהלית נפרדת.
בשנת 1955 בעיר צ'רפובץ הוקם מפעל גדול לייצור ברזל יצוק.
בתחום המחוז קיימים מספר מנזרים עתיקים ואחד מהם (מנזר פראפונטוב) אף הוכרז כאתר מורשת עולמית. רוב המנזרים נסגרו בתקופת ברית המועצות, חלק מהם כמו באי האש עד היום מהווים כלא ופעילות דתית בהם לא חודשה.
ממשל

הרשות המחוקקת היא "האספה המחוקקת של מחוז וולוגדה" שכוללת 34 חברים. בראש המחוז עומד מושל שנבחר ל-5 שנים. בספטמבר 2024 לתפקיד נבחר גאורגי פילימונוב.
מבחינה אדמיניסטרטיבית החבל מחולק ל-26 ראיונים ו-4 ערים בעלי חשיבות מחוזית.
דמוגרפיה

נכון לינואר 2024 התגוררו במחוז 1,121,343 תושבים. זאת לעומת כ-1.3 מיליון בשנת 1990. בערים מתגוררת כ-73% מאוכלוסיית המחוז.
בהתאם למפקד אוכלוסין 2021 של הפדרציה הרוסית כ-86% מאוכלוסיית המחוז הם רוסים.
הערים הגדולות - צ'רפובץ (כ-315 אלף תושבים) ווולוגדה (כ-306 אלף תושבים).
כלכלה

העיר צ'רפובץ מהווה מרכז חשוב של תעשיית הפלדה בקנה מידה ארצי. רב המפעלים הם בבעלות "סברסטל".
כלכלה > תחבורה

עיר וולוגודה מהווה מרכז מסילות ברזל חשוב.
דרך המחוז עוברות מספר כבישים ארציים לרבות M8 מוסקבה-ארכנגלסק.
בעיר צ'רפובץ פועל נמל תעופה בעל מעמד בין-לאומי.
נמל של צ'רפובץ הוא נקודה חשובה בנתיב המים וולגה-בלטי.
תמוז

ערך זה עוסק בחודש בלוח השנה העברי. אם התכוונתם למשמעות אחרת, ראו .
תמוז (מאכדית: dumuzu), הוא חודש בלוח הבבלי ובלוח העברי, הרביעי במספר לפי המסורת המקראית והעשירי לפי המסורת החז"לית. חודש זה חל בתחילת הקיץ.
כללי הלוח הקבוע

בלוח העברי הקבוע יש בחודש תמוז 29 יום, מה שנקרא "חודש חסר". לפי כללי הלוח העברי, שהונהגו החל מתקופת האמוראים, יום א' בתמוז יכול לחול בימים ראשון, שלישי, חמישי או שישי. כיוון שבחודש הקודם, סיוון, יש 30 יום, ראש החודש הוא יומיים, ביום ל' בסיוון ולמחרתו, ביום א' בתמוז.
שם החודש

בלוח השנה העברי כונו בתחילה החודשים לפי מניינם מחודש האביב, ניסן, חודש זה כונה בהתאם: "החודש הרביעי". שורשו האטימולוגי של השם תמוז במונח האכדי תָמוּזִי (Tamuzi), המבוסס על הגרסה השומרית העתיקה דָמוּ-זִיד (Damu-zid) והגרסה השומרית המאוחרת יותר דוּמוּ-זִיד (Dumu-zid), שהפכה מאוחר יותר לדוּמוּזִי (Dumuzi) באכדית. במקורו, היה תמוז שמו של אחד משנים-עשר חודשי השנה בלוח הבבלי, על שם האל "תמוז", שבמיתולוגיה המסופוטמית היה אל הפריון. אל זה מוזכר אף במקרא: ”וַיָּבֵא אֹתִי אֶל פֶּתַח שַׁעַר בֵּית ה' אֲשֶׁר אֶל הַצָּפוֹנָה וְהִנֵּה שָׁם הַנָּשִׁים יֹשְׁבוֹת מְבַכּוֹת אֶת הַתַּמּוּז”. על-פי פרשני המקרא, דרך עבודתו של אליל זה הייתה באמצעות הסקה, ועיניו, שהיו עשויות מתכת שניתכת בחום נמוך (ביחס למתכת שממנה נעשה גוף הצלם), היו נמסות, וכך נראה הפסל כבוכה. על פי הפרשנים, מקור השם תמוז במילה הארמית "למזא" שמשמעותה הצתה, חום והסקה. על שם החום וההסקה נקרא האליל, וכך גם החודש, שמסמל את תוקפו של הקיץ. בתקופת גלות בבל ושיבת ציון חדרו שמות החודשים הבבליים לשפה העברית, ומאז נקרא חודש זה במקורות העבריים "חודש תמוז". פרופסור יעקב שלום ליכט מציין ”יש להניח, ששמו  האלילי - "תמוז" לא צרם ליהודאי התקופה הבבלית החדשה, שאלמלא כן בוודאי לא היה מתקבל בישראל - כשם שלא נתקבלו שמות החודשים הכנעניים מהתקופה הטרום גלותית שנדחו מפאת טעם עבודה זרה.”

בביתא ישראל החודש נקרא תמוס. תמוז הוא גם השם לחודש יולי בארצות רבות במזרח התיכון.
סמלים

מזל החודש הוא מזל סרטן על שם מערכת כוכבים דמויי סרטן שהייתה בעבר ברקע לשמש בחודש זה. בלוח השנה במגילות קומראן מזל תמוז הוא מזל אריה.
מועדים עיקריים

שבעה עשר בתמוז - יום תענית המציין את היום שבו הובקעה חומת ירושלים לפני חורבן בית המקדש השני.
י"ז בתמוז עד תשעה באב - ימי בין המצרים (תקופה המכונה גם "שלושת השבועות"), ימי אבל שיוסדו לזכר חורבן בית המקדש, שנמשכת עד תשעה באב וחלה כמעט בחציו של חודש זה.
לקריאה נוספת

יעקב ליכט, מועדי ישראל: זמנים ומועדים בתקופת המקרא ובימי בית־שני, כרך 3 בסדרת "ספריית האנציקלופדיה המקראית", בהוצאת מוסד ביאליק, 1988. ISBN 9653425153
הערות שוליים

↑  חודשי השנה העברית, באתר האקדמיה ללשון העברית, ‏8 בספטמבר 2015
↑  W. Muss-Arnolt, The Names of the Assyro-Babylonian Months and Their Regents, Journal of Biblical Literature 11, 1892, עמ' 72–94 doi: 10.2307/3259081
↑  ספר יחזקאל, פרק ח', פסוק י"ד
↑  רש"י יחזקאל, ח', י"ד; מלבי"ם שם
↑  על כך מעיד אף תלמוד ירושלמי, מסכת ראש השנה,  פרק א', הלכה ב'.
↑  יעקב שלום ליכט, כורש הרצל גורדון, נפתלי הרץ טור סיני, מועדי ישראל זמנים ומועדים בתקופת המקרא ובימי בית-שני, ירושלים: מוסד ביאליק, 1988
↑  ספר יצירה פרק ה' משנה י'
| --- | --- |
בקרת זהויות :  NLI: 987012430909305171  LCCN: sh2015002851
תמוז (אל)

| --- | --- |

הנישואים בין איננה ותמוז
 תפקיד:  אל הפריון
 תרבות:  הדת המסופוטמית, הדת הבבלית 
 בן או בת זוג:  אשתר, איננה 
 
תַּמּוּז (שומרית: דּוּמוּ-זִיד, "ילד טוב") הוא אל הפריון במיתולוגיה המסופוטמית (הכוללת את המיתולוגיות השומרית, האכדית, הבבלית והאשורית). הוא היה האל הפטרון של העיר השומרית באד-טיבירה.
במיתולוגיה השומרית

במיתולוגיה השומרית, תמוז נשוי לאלה איננ (לפעמים בכתיב "איננה"), הנחשבת גם היא לאלת אהבה ופריון, המקבילה לאלה האכדית אשתר. תמוז נחשב כמקבילו של אוסיריס במיתולוגיה המצרית, ושל אדוניס במיתולוגיה היוונית.
על פי המיתולוגיה השומרית תמוז מת מדי קיץ, נאלץ לרדת לשאול תחתית, ושוהה שם חצי שנה, עד בוא החורף. בעונת החורף הוא קם לתחייה ומחליפה אותו בשאול אחותו התאומה, גשתינינה. שהותו של תמוז בעולם או בשאול תחתית מקבילה לעונות השנה. בין שאול תחתית ובין העולם יש הפרדה מוחלטת, ותמוז הוא האל היחיד המורשה לבלות בשאול תחתית ולחזור משם לעולם.
בתרבות הבבלית נערכו לאל תמוז טקסי הלוויות. במשך מספר שבועות, נהגו לבכות על מותו של תמוז, בראשית הקיץ, במקביל למותו כביכול של הטבע. בעונת הקיץ היבשה באזור זה אין משקעים, אין פריחה, ואין גידולים חקלאיים חדשים.
מיתוס זה מותאם באופן ספציפי לאקלים הים תיכוני שבמזרח התיכון, בו היה הקיץ לוהט ושחון, ללא משקעים והטבע מת כביכול. מחזוריות הקיץ היבש והחורף הגשום אופיינית למזג אוויר זה, ושונה מרוב אזורי האקלים בעולם, בהם יש משקעים גם בקיץ.
בעונת החורף, לאחר חצי שנה, בחודש כסליו, בו מיוחסת עלייתו של תמוז בחזרה מהשאול לחיים, אכן קיימת כבר פריחה, צמיחת עשב ירוק והתחדשות של הטבע באקלים זה.
בלוח השנה העברי, כמו גם בלוח השנה הבבלי, תמוז הוא שמו של החודש הרביעי, לפי המנין מניסן. הפולחן של תמוז היה שכיח בכל המזרח התיכון, כולל ארץ ישראל. לפי האמונה היה מת תמוז בכל שנה בחודשי הקיץ, וקם לתחייה לאחר מכן. בעת מותו, בשיא חום הקיץ, היו מקוננים וסופדים עליו, וכך מעיד גם יחזקאל, שראה נשים "מבכות את התמוז".
במקרא

בספר יחזקאל מובא תיאור של עבודות אלילים שהתבצעו בתוך בית המקדש, ובהם מופיע פולחן התמוז. ע"פ רש"י עיני פסל התמוז היו מעופרת, ובהדלקת אש היו ניתכות, ונראה היה כאלו שהתמוז בוכה ומבקש שיקריבו קורבן לפניו. גם לפי רד"ק, היה נראה בוכה, אך לדעתו, זה קרה כיוון שהיו מרטיבים את עיניו.
פולחן ביכוי התמוז

מקורו של פולחן הנשים היושבות ומבכות את התמוז, אשר ראה הנביא יחזקאל כאשר נישא בציצית ראשו מבבל לירושלים, בדת השומרית. נשים מקוננות נהגו לצאת למדבר או לשדה מדי שנה כדי לבכות את מותו של האל תמוז.
פולחן זה התפשט במסופוטמיה לעבר סוריה, ארץ ישראל ויוון העתיקה. ישנן עדויות כי בתקופת ימי הביניים, נשות חרן מכת הַצַבַּאִים עדיין המשיכו לבכות את האל תַּאֻז, כאשר האל תמוז ירד לשאול. קיימות עדויות כי נערכו טקסים לאל זה בסביבות החודש השישי או השנים עשר. על פי עדויות אחרות פולחן זה, היה פולחן עממי של נשים אשר ביכו את ירידת האל תמוז לשאול, שכן על פי המיתוס השומרי ביכו הנשים הסובבות את התמוז ביניהן כלתו ואחותו את ירידתו לשאול.
כמו כן לדעת גונקל, מנהג זה היה קיים גם אצל הפיניקים, אשר ביכו את האל אדוניס ובמצרים העתיקה על אוסיריס. ידוע גם במקרא על דברי ההספד שנערך בבקעת מגידו על הדדרימון (ספר זכריה, פרק י"ב, פסוק י"א).
בצירוף מקרים, אף בדת היהודית קיימת תקופה של אבלות בקיץ, בשלושת השבועות שבין 17 בתמוז לבין 9 באב, אך היא נובעת מסיבות אחרות ואינה נוגעת לאל השומרי תמוז.
בספרות העברית

שאול טשרניחובסקי, שהרבה לכתוב על אלים ומיתולוגיה, כתב שיר על "מות התמוז" הנחתם במילים הקשות:
צְאֶינָה וּבְכֶינָה,

בְּנוֹת צִיּוֹן, וּרְאִיתֶן

אֶת צַעַר הָעוֹלָם הַשָּׁרוּי בְּלֹא נֵס,

אֶת צַעַר הָעוֹלָם, לִקּוּיֵי נִשְׁמָתוֹ:

הַתַּמּוּז הַבָּהִיר, הַתַּמּוּז הֵן מֵת.
בספרו של אמיר חרש "ברונז - פנטזיה כנענית" (כתר, 2019), דמותו של האל "תמוס" נכתבה בהשראת האל "תמוז". חלק מפולחני תמוס שבספר מבוססים על פולחן התמוז, ובפרט, הפרק "אש" המתאר את טקס ירידת ניננה לשאול, והחלפתה על ידי תמוס.
לקריאה נוספת

הערך תמוז, אנציקלופדיה מקראית - כרך ח', עמ' 582–592
ש. שפרה, יעקב קליין, בימים הרחוקים ההם, הוצאת עם עובד, 1996, עמ' 333-422.
de Azevedo, Mateus Soares; Stoddart, William (FWD) (2005), Ye shall know the truth: Christianity and the perennial philosophy, World Wisdom, Inc, ISBN 9780941532693
Cragg, Kenneth (1991), The Arab Christian: A History in the Middle East, Westminster John Knox Press, ISBN 9780664221829
Fuller, John Mee (1864), Essay on the Authenticity of the Book of Daniel, Deighton, Bell and co.
Campbell, Joseph, 1962, Oriental Mythology: The Masks of God (New York:Viking Penguin)
Campbell, Joseph, 1964. Occidental Mythology: The Masks of God (New York:Viking Penguin)
Kramer, Samuel Noah and Diane Wolkstein, 1983. Inanna : Queen of Heaven and Earth (New York : Harper & Row) ISBN 0-06-090854-8
Jacobsen, Thorkild, 1976, The Treasures of Darkness: A History of Mesopotamian Religion (New Haven: Yale University Press)
הערות שוליים

↑  תמוז באנציקלופדיה בריטניקה
↑  הרבה דליה מרקס, תמוז: האליל שזכה להיות חודש עברי, באתר ynet, 24 ביולי 2019
↑  ראו יחזקאל ח, י"ד
↑  ספר יחזקאל, פרק ח', פסוק י"ד
↑  ראו רש"י, מצודות דוד ורד"ק על יחזקאל, פרק ח', פסוק י"ד.
↑  ש. שפרה ויעקב קליין, בימים הרחוקים ההם – אנתולוגיה משירת המזרח הקדום, תל אביב: עם עובד, 1996, עמ' 392–401.
↑  רימון כשר, מקרא לישראל: יחזקאל א'–כ"ד, ירושלים, מאגנס, 2004, עמ' 252.
↑  הרמן גונקל, אגדות בראשית:מבוא לספר בראשית, ירושלים, מוסד ביאליק, 1998, מ' 134.
| המיתולוגיה המסופוטמית |
| --- | --- | --- |
| הפנתאון השומרי והאכדי | אבזו – אפסו (אנ') • אוּתוּ – שַמַש (אנ') • איננה – אשתר • אנו • אנכי – אאה • אנליל • אשור • מרדוך • נינגל (אנ') – נִכַּל • נינורתה • נינחורסג – בלת־אילי • נינליל • נינקאסי • נינתינוגה (אנ') • נרגל • ננה – סין • שלמנו • תיאמת • דומוזיד – דואוזו (תמוז) |  |
| יצירות ספרותיות חשובות | אנומה אליש • הוראות שורופק • עלילות גילגמש |  |
| יצורים מיתולוגיים | אנזו (מפלצת) • חומבבה • למסו • פזוזו • פר השמיים (אנ') |  |
| גיבורים | אותנפישתים • אנכידו • גילגמש • זיאוסודרה |  |
| --- | --- |
בקרת זהויות :  NLI: 987007549779505171  GND: 11866638X  LCCN: sh2008003017  SUDOC: 078024196  VIAF: 15563352   WorldCat (עם VIAF): 15563352
1772 בצרפת

| 0 | 1 | 2 | 3 |
| --- | --- | --- | --- |
| «««  1771   1770  1769 |  דגל צרפת | 1772  בצרפת |  »»»  1773   1774   1775 |
כל ערכי השנים בצרפת • אירועים בולטים בעולם ב-1772 היסטוריה של צרפת • פורטל צרפת • לוח שנה של שנת 1772
שנת 1772 בצרפת הייתה השנה בה ציינה צרפת 785 שנות לאום.
מנהיגים

לואי החמישה עשר, מלך צרפת
אירועים חשובים

12 בפברואר – מגלה הארצות הברטוני-צרפתי מגלה את איי קרגלן שבאוקיינוס הדרומי במהלך המשלחת הצרפתית לחקר אנטארקטיקה.
נולדו

7 באפריל – שארל פורייה, פילוסוף צרפתי (נפטר ב-1837)
18 באוגוסט – גראו דורוק, גנרל בצבא הצרפתי של נפוליאון וגיבור מלחמה (נפטר ב-1813)
נפטרו

21 במרץ – ז'אק-ניקולא בלין, קרטוגרף צרפתי (נולד ב-1703)
26 במרץ – שארל-פינו דוקלו, סופר צרפתי (נולד ב-1704)
15 ביוני – לואי קלוד דאקן, משורר צרפתי (נולד ב-1694)
8 באוקטובר – ז'אן-ז'וזף דה מונדונוויל, כנר ומלחין צרפתי (נולד ב-1711)
169

שנת 169 היא השנה ה-69 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 169 ניתן לה בדיעבד.
כל התאריכים שלהלן הם לפי הלוח היוליאני.
פסל ראשו של הקיסר לוקיוס ורוס שמת בשנת 169, מוצג במוזיאון הלאומי של רומא (אנ')
אירועים

לאחר מות שותפו לשלטון (לוקיוס ורוס), הופך מרקוס אורליוס לקיסר רומא הבלעדי.
נפטרו

23 בינואר – לוקיוס ורוס, קיסר רומי ששלט משנת 161 ועד למותו (נולד ב-130)
ראו גם

ילידי 169‎
נפטרים ב-169‎
1773 בצרפת

| 0 | 1 | 2 | 3 |
| --- | --- | --- | --- |
| «««  1772   1771  1770 |  דגל צרפת | 1773  בצרפת |  »»»  1774   1775   1776 |
כל ערכי השנים בצרפת • אירועים בולטים בעולם ב-1773 היסטוריה של צרפת • פורטל צרפת • לוח שנה של שנת 1773
שנת 1773 בצרפת הייתה השנה בה ציינה צרפת 786 שנות לאום.
מנהיגים

לואי החמישה עשר, מלך צרפת
נולדו

2 בספטמבר – לואי-אוגוסט-ויקטור קאון דה גייסנס דה בורנמו, איש צבא צרפתי, מרשל צרפת. (נפטר ב-1846)
נולדו > תאריך הלידה חסר

ניקולס ויטון דה סן אליי - גנאלוג צרפתי (נפטר ב-1842)
שארל לפבוואר דנסוטה - איש צבא (נפטר ב-1822)
פרנסואה פורנייה-סרלובז - איש צבא (נפטר ב-1827)
נפטרו > תאריך הלידה חסר

פיליבר קומרסון, חוקר טבע צרפתי (נולד ב-1727)
פיליפ באוצ'ה, גאוגרף צרפתי (נולד ב-1700)
מקסימין דה בומפרט, מושל מרטיניק לשעבר (נולד ב-1698)
פיליפ דה לה גוויפה, ארכיטקט צרפתי (נולד ב-1715)
2020 בנמיביה

| 0 | 1 | 2 | 3 |
| --- | --- | --- | --- |
| «««  2019   2018  2017 |  דגל נמיביה | 2020  בנמיביה |  »»»  2021   2022   2023 |
כל ערכי השנים בנמיביה • אירועים בולטים בעולם ב-2020 לוח שנה של שנת 2020
אירועים בשנת 2020 בנמיביה.
בעלי תפקידים

נשיא: האגה גיינגוב
סגן נשיא: ננגולו מבומבה
ראש הממשלה: סאארה קוגונגלווה
אירועים

מתמשך – מגפת הקורונה בנמיביה
14 במרץ – דיווח על מקרים ראשונים של קורונה בנמיביה.
17 במרץ – הנשיא האגה גיינגוב הכריז על מצב חרום.
28 במרץ – תחילת סגר כללי
6 באוקטובר – תחילת מהומות והפגנות על רקע אונס נשים מתמשך והעדר פעילות משטרה נמרצת.
31 בדצמבר – מספר מאומתים הגיע ל-23,941 מהם 205 נפטרו.
הערות שוליים

↑  https://twitter.com/newsonnbc/status/1267371726280720384
↑  Namibia declares State of Emergency due to COVID-19 | United Nations in Namibia, namibia.un.org (באנגלית)
↑  https://www.reuters.com/article/us-health-coronavirus-namibia-idUSKCN21W2SC
2020 בסרביה

| 0 | 1 | 2 | 3 |
| --- | --- | --- | --- |
| «««  2019   2018  2017 |  דגל סרביה | 2020  בסרביה |  »»»  2021   2022   2023 |
כל ערכי השנים בסרביה • אירועים בולטים בעולם ב-2020 לוח שנה של שנת 2020
אירועים בשנת 2020 בסרביה.
בעלי תפקידים

נשיא: אלכסנדר ווצ'יץ'
ראש הממשלה: אנה ברנאביץ'
נשיא האספה הלאומית: איוויצה דאצ'יץ'
אירועים

מתמשך - מגפת הקורונה בסרביה.
6 במרץ - מקרה ראשון של הדבקה בנגיף הקורונה.
2 באפריל - הכרזה על מצב חרום
21 ביוני - בחירות לפרלמנט הסרבי. קואליציה SNS ניצחה עם 60.65% מהקולות.
21 ביוני - בחירות למועצות המקומיות. ברוב העיריות ניצחה המפלגה הפרוגרסיבית.
7 ביולי - ראש האופוזיציה טוען על אי-סדרים בבחירות. החלו הפגנות שנמשכו עד סוף שנה.
4 בספטמבר - חתימה הסכם נורמליזציה של יחסים כלכליים עם קוסובו.
28 באוקטובר - הכרזה על ממשלה חדשה בראשות אנה ברנאביץ'
31 בדצמבר - מספר הנדבקים הגיע ל-337,923 מהם 3,211 נפטרו.
CfA2 Great Wall

תרשים CfA2 Great Wall
CfA2 Great Wall הוא מבנה קוסמי המכונה קיר גדול (Great Wall). זהו אוסף צבירי-על של גלקסיות, המקובצים יחד, ונעים ביקום כיחידה אחת, שהתגלה בשנת 1989. הוא נמצא במרחק 200 מיליון שנות אור מכדור-הארץ.
אורכו 500 מיליון שנות אור, רוחבו 300 מיליון שנות אור ועוביו 15 מיליון שנות אור. עד לשנת 2003, נחשב קיר גדול זה למבנה הגדול ביותר הידוע ביקום.
ב-20 באוקטובר 2003, התגלה הקיר הגדול Sloan Great Wall, במרחק של מיליארד שנות אור מכדור הארץ. ה-Sloan Great Wall ארוך, כמעט פי שלושה מה-CfA2 Great Wall.
2020 במולדובה

| 0 | 1 | 2 | 3 |
| --- | --- | --- | --- |
| «««  2019   2018  2017 |  דגל מולדובה | 2020  במולדובה |  »»»  2021   2022   2023 |
כל ערכי השנים במולדובה • אירועים בולטים בעולם ב-2020 לוח שנה של שנת 2020
2020 במולדובה היא השנה בה מולדובה ציינה 29 שנים להקמתה.
בעלי תפקידים

נשיא – איגור דודון (עד 24 בדצמבר)
נשיאה – מאיה סנדו (החל מ-24 בדצמבר)
ראש הממשלה – יון צ'יקו (עד 31 בדצמבר)
ראש הממשלה – אאורליו צ'וקוי (ממלא מקום מ-31 בדצמבר)
ראש הפרלמנט – זינאידה גרצ'אני
אירועים

7 במרץ – מקרה ראשון של קורונה במולדובה.
17 במרץ – הכרזת מצב חרום
18 במרץ – מקרה ראשון של מוות מקורונה במולדובה.
1 בנובמבר – הבחירות לנשיאות, אף מועמד לא זכה ב-50% מהקולות.
15 בנובמבר – הבחירות לנשיאות, סיבוב שני בו מאיה סנדו זכתה ב-57.4% מהקולות.
24 בדצמבר – מאיה סנדו נכנסה לתפקיד נשיא מולדובה.
31 בדצמבר – מספר מאומתים הגיע ל-144,818 מהם 2,985 נפטרו.
הערות שוליים

↑  Political Will Was Not Enough for Justice Reform in Moldova, Chatham House – International Affairs Think Tank, ‏2019-11-27 (באנגלית)
↑  IFES Election Guide | Elections: Moldova President 2016 (Round 2), www.electionguide.org
2020 במוזמביק

| 0 | 1 | 2 | 3 |
| --- | --- | --- | --- |
| «««  2019   2018  2017 |  דגל מוזמביק | 2020  במוזמביק |  »»»  2021   2022   2023 |
כל ערכי השנים במוזמביק • אירועים בולטים בעולם ב-2020 לוח שנה של שנת 2020
ערך זה מפרט אירועים משנת 2020 במוזמביק.
בעלי תפקידים

נשיא: פיליפה ניוסי
ראש הממשלה: קרלוש אגושטיניו דו רוזאריו
אירועים

מתמשך – מגפת הקורונה במוזמביק
22 במרץ – מקרה ראשון של קורונה במדינה.
28 באפריל – במהלך קרבות עם מורדים תומכי המדינה האסלאמית בצפון המדינה נהרגו 129 מורדים ועשרות אזרחים.
25 במאי – מקרה ראשון של מוות מקורונה במדינה.
12 באוגוסט – תומכי המדינה האסלאמית כבשו עיירה בצפון המדינה.
11 בדצמבר – שר ההגנה של פורטוגל הודיע שמדינתו תשלח כח צבאי למוזמביק לתמיכה בלחימה נגד המדינה האסלמית.
31 בדצמבר – מספר מאומתים הגיע ל-18642 מהם 166 נפטרו.
2020 בנפאל

| 0 | 1 | 2 | 3 |
| --- | --- | --- | --- |
| «««  2019   2018  2017 |  דגל נפאל | 2020  בנפאל |  »»»  2021   2022   2023 |
כל ערכי השנים בנפאל • אירועים בולטים בעולם ב-2020 לוח שנה של שנת 2020
אירועים בשנת 2020 בנפאל.